laion/Wikipedia-Exotic huggingface dataset:
יחסי בחריין–פקיסטן

יחסי בחריין–פקיסטן (בערבית: العلاقات البحرينية الباكستانية, באנגלית: Bahrain–Pakistan relations) הם היחסים הפוליטיים, הכלכליים והתרבותיים בין ממלכת בחריין ובין הרפובליקה האסלאמית של פקיסטן. היחסים בין המדינות נחשבים לבביים וחזקים מאוד. בחריין מחזיקה שגרירות באסלאמאבאד וקונסוליה כללית בקראצ'י בעוד שפקיסטן מחזיקה שגרירות במנאמה. שתי המדינות חברות ב-OIC ובארגון G77. שתי המדינות כוננו יחסים דיפלומטיים ב-14 באוקטובר 1971. בשנת 2005, ראש ממשלת פקיסטן, שאוקט עזיז, נפגש עם מוחמד בן עיסא אאל ח'ליפה, נסיך הכתר במהלך ביקורו בבחריין. באותה השנה, עיסא בן סלמאן אאל ח'ליפה ביקר בפקיסטן וכינה את המדינה כביתו השני, ח'ליפה ציין כי דעתם של אנשי בחריין על פקיסטן היא חיובית והם תופסים אותה בהערכה רבה. בשנת 2011, נשיא פקיסטן, אסיף עלי זרדרי, פגש את חמד בן עיסא אאל ח'ליפה במהלך ביקורו בממלכת בחריין. שני המנהיגים הסכימו לחזק את היחסים הדו-צדדיים ולהגביר את שיתופי הפעולה בתחומי הכלכלה, המסחר והפוליטיקה לטובת שתי המדינות והעמים. שני המנהיגים הביעו רצון לקדם את הקשרים הדו-צדדיים בכל התחומים. בנוסף, המנהיגים דנו גם על ההתפתחויות הפוליטיות הבינלאומיות. ח'ליפה בירך את הנשיא זרדרי והדגיש את חשיבות הביקור. שני המנהיגים ניהלו דיאלוג פוליטיים והדגישו את חשיבות קידום האבטחה והיציבות האזורית על מנת להשיג יעדי פיתוח שונים. בשנת 2014, חמד בן עיסא אאל ח'ליפה ביקר בפקיסטן וקיים מספר פגישות עם מנהיגות פקיסטניות במטרה לחזק את היחסים בין המדינות. לאחר פגישתו עם ראש הממשלה, נאווז שריף, נחתמו שישה מזכרי הבנות. בשנת 2015, ראש ממשלת פקיסטן, נאווז שריף, ביקר בממלכת בחריין על מנת לקיים מספר פגישות עם מנהיגי בחריין. בנוסף לפגישותיו עם המלך, שריף נפגש עם ח'ליפה בן סלמאן אאל ח'ליפה, ראש ממשלת בחריין. במהלך ביקורו נחתמו מספר מזכרי הבנות, שהועילו לחיזוק היחסים הדו-צדדיים בין המדינות. ביולי 2016, פקיסטן ובחריין קיימו התייעצותם הבילטרלית הראשונה במשרד החוץ באסלאמאבאד, במטרה לקדם את היחסים בין המדינות ולהגביר את הקשרים ביניהם. בשנת 2016, ייצאה בחריין לפקיסטן סחורה בשווי 76.6 מיליון דולר אמריקאי. נתחים גדולים מהסחורה הם נפט מזוקק, גרוטאות ברזל, אלומיניום גולמי, מזגנים, מכסי פלסטיק, גבינה, מים וחלב מרוכז. לעומתה, פקיסטן ייצאה לבחריין סחורה בשווי 83.5 מיליון דולר אמריקאי. נתחים גדולים מהסחורה הם בשר בקר, מוצרי טקסטיל, בשר כבשים ועזים, סרטנים, דיו, מכסי פלסטיק, אורז, תפוחי אדמה, פירות טרופים, פרי הדר, מוצרי אפייה ובצל. Cultural Functions at Foreign Embassies in Bahrain under the auspices of Jusoor (באנגלית) [דרושה הבהרה] APP (2010-12-02). "Pakistan attaches high importance to ties with Bahrain: PM". DAWN.COM (באנגלית אמריקאית). נבדק ב-2018-07-27. Bilateral Relations (באנגלית) Informatoin missing., Paktribune (באנגלית) Bahrain News Agency | HM King Hamad and Pakistani President Zardari Hold Official Talks, www.bna.bh "Bahrain govt delegation in Islamabad to attend first bilateral consultations - Daily Times". Daily Times (באנגלית אמריקאית). 2016-07-13. נבדק ב-2018-07-27. Products that Bahrain exports to Pakistan (2016), The Observatory of Economic Complexity (באנגלית) (ארכיון) Products that Bahrain imports from Pakistan (2016), The Observatory of Economic Complexity (באנגלית) (ארכיון)
יחסי סן מרינו – פקיסטן

יחסי סן מרינו-פקיסטן הם היחסים הדיפלומטיים הרשמיים שבין הרפובליקה המרוממת של סן מרינו לבין הרפובליקה האסלאמית של פקיסטן. סן מרינו אינה מיוצגת בפקיסטן בשום דרג, הן בדרג השגרירות והן בדרג הקונסולרי. פקיסטן אינה מיוצגת בסן מרינו בשום דרג, הן בדרג השגרירות והן בדרג הקונסולרי. השגרירות הפקיסטנית ברומא, בירת איטליה מואמנת על סן מרינו ואזרחי המדינה יכולים לנסוע אליה ולקבל שם שירותים קונסולריים. בין שתי המדינות נחתמו שני הסכמים דיפלומטיים: הסכם סחר בין סן מרינו לבין הממלכה המאוחדת (תקף גם בפקיסטן) - 16 באוקטובר 1899. הסכם לכינון יחסים דיפלומטיים רשמיים ברמת השגרירות בין הממלכה הערבית הסעודית לבין הרפובליקה המרוממת של סן מרינו - 28 ביולי 1955. Foreign Diplomatic and Consular Corps Accredited to San Marino, משרד החוץ של סן מרינו Trattati Internazionali - Accordi Bilaterali con altri Stati, משרד החוץ הסן מרינזי
יסמין פייזיץ'

יסמין פייזיץ' (בבוסנית: Jasmin Fejzić, נולד ב-15 במאי 1986 בז'יבניצה שביוגוסלביה, כיום בבוסניה והרצגובינה) הוא כדורגלן עבר בוסני ששיחק בעמדת השוער. לפייזיץ' הופעה אחת במדי נבחרת בוסניה. פייזיץ' היגר עם משפחתו כילד מבוסניה לגרמניה, והחל משנת 2001, כשהיה בן 15, שיחק כשוער בשטוטגרטר קיקרס. בשנת 2004 שיחק בקבוצת המילואים של המועדון, ובמקביל ערך שלוש הופעות בקבוצה הבכירה. בקיץ 2005 חתם בגרויטר פירט, אליה השתייך במשך שבע שנים. פייזיץ' ערך הופעות בעיקר בקבוצת המילואים ששיחקה בליגה האזורית הבווארית, ולאורך תקופתו בקבוצה ערך רק שתי הופעות בקבוצה הבכירה. בשנת 2007 הושאל פייזיץ' לשנתיים לאיינטרכט בראונשווייג, ששיחקה אז בליגה האזורית שהייתה אז השלישית בהיררכיית הליגות בגרמניה והתפצלה לשני מחוזות. בעונת 2007/08 סיים פייזיץ' עם בראונשווייג במקום השמיני במחוז שלו, שזה מיקום שהספיק כדי שבראונשווייג תיכנס לליגה הגרמנית השלישית המאוחדת שקמה בעונת 2008/09. בעונתו השנייה בקבוצה, 2008/09, סיים פייזיץ' עם בראונשווייג במקום ה-13 בליגה הגרמנית השלישית. בתקופתו בבראונשווייג, היה פייזיץ' השוער הראשון של הקבוצה. בקיץ 2009 חזר פייזיץ' לגרויטר פירט, ונשאר בה עד לקיץ 2012, כשהוא חזר לשמש שוער שני ולשחק בקבוצת המילואים. בקיץ 2012 עזב פייזיץ' את גרויטר פירט אליה השתייך שבע עונות, וחתם בו.פ.ר. אאלן, ששיחקה בבונדסליגה השנייה, בה הפך מיד לשוער הבכיר. בעונת הבכורה שלו בקבוצה, 2012/13, סיים פייזיץ' עם אאלן במקום התשיעי בליגה. בעונת 2013/14 סיים פייזיץ' עם אאלן במקום ה-11. בעונת 2014/15 סיימו פייזיץ' ואאלן במקום האחרון בליגה, ונשרו אל הליגה הגרמנית השלישית. ביולי 2015, לאחר ירידת הליגה עם אאלן, חזר פייזיץ' לאיינטרכט בראונשווייג, שם חתם על חוזה לשנתיים. בעונת 2015/16 סיים פייזיץ' עם בראונשוייג במקום השמיני בליגה. בעונת 2016/17 פייזיץ' היה קרוב מאוד להעפלה לבונדסליגה יחד עם בראונשווייג, אך במחזור הלפני אחרון של העונה, ספגו פייזיץ' ובראונשווייג הפסד 0–6 לארמיניה בילפלד שהשאיר את הקבוצה במקום השלישי בליגה, ואילץ אותה להתמודד בצמד משחקי מבחן מול וולפסבורג מהבונדסליגה. פייזיץ' ובראונשווייג הפסידו 0–1 בכל אחד משני המשחקים, ולא העפילו לבונדסליגה. בעונת 2017/18 סיימו פייזיץ' ובראונשווייג את העונה במקום ה-17 ונשרו אל הליגה הגרמנית השלישית. בקיץ 2018, לאחר שירד ליגה עם בראונשווייג, חתם פייזיץ' בפ.צ. מגדבורג, העולה החדשה לבונדסליגה השנייה. פייזיץ' ערך ארבע הופעות בלבד במדי מגדבורג, ובפגרת החורף של עונת 2018/19 חזר לאיינטרכט בראונשווייג. פייזיץ' נשאר בבראונשוויג עד לתום עונת 2022/23, כשבתקופה זו היה השוער הראשון של הקבוצה. בתום עונה זו פרש ממשחק פעיל. במרץ 2013 זומן פייזיץ' לסגל נבחרת בוסניה למשחק נגד נבחרת יוון, אך ישב בו על הספסל ולא שיחק. בשנת 2014 זומן פייזיץ' לסגל של נבחרת בוסניה למונדיאל 2014 על ידי המאמן סאפט סושיץ'. פייזיץ' לא ערך הופעות במונדיאל זה, בו הודחה בוסניה בשלב הבתים. בספטמבר 2014 ערך פייזיץ' את הופעתו היחידה במדי נבחרת בוסניה, כשנכנס כמחליף במשחק ידידות מול ליכטנשטיין. בהמשך, פייזיץ' המשיך לשמש שוער משנה לאסמיר בגוביץ'. מדיה וקבצים בנושא יסמין פייזיץ' בוויקישיתוף יסמין פייזיץ', באתר Transfermarkt יסמין פייזיץ', באתר Fussballdaten.de (בגרמנית) יסמין פייזיץ', באתר Soccerway יסמין פייזיץ', באתר WorldFootball.net יסמין פייזיץ', באתר National Football Teams יסמין פייזיץ', באתר FootballDatabase.eu פרופיל המאמן, באתר Transfermarkt
יחסי פקיסטן–קירגיזסטן

יחסי פקיסטן–קירגיזסטן הם היחסים הדיפלומטיים שבין הרפובליקה האסלאמית של פקיסטן לבין הרפובליקה הקירגיזית. פקיסטן הייתה אחת מהמדינות הראשונות בעולם שהכירו בעצמאותה של קירגיזסטן. שתי המדינות כוננו יחסים דיפלומטיים ב-10 במאי 1992. בחודש נובמבר 1992, שיתפו פקיסטן, איראן, טורקיה, אפגניסטן ושש הרפובליקות הסובייטיות לשעבר של קזחסטן, אזרבייג'ן, קירגיזסטן, טורקמניסטן ואוזבקיסטן פעולה במסגרת הארגון לשיתוף פעולה כלכלי (ECO). ב-24 בספטמבר 2013, הצהיר שר החוץ של קירגיזסטן כי ממשלת קירגיזסטן מעוניינת בפיתוח הקשרים הכלכלים עם פקיסטן. ב-30 ביוני 2005, ראש ממשלת פקיסטן ביקר בבישקק, שם הוא פגש את נשיא קירגיזסטן. שני המנהיגים ציינו את שיתופי הפעולה בן המדינות במאבק כנגד הטרור, הסחר בסמים וכן התפתחות היחסים המסחריים והכלכליים שביניהן. במאי 2017, ציינו ממשלת פקיסטן וממשלת קירגיזסטן 25 שנים של יחסים דיפלומטיים. בשנת 2016, ייצאה קירגיזסטן לפקיסטן סחורה בשווי 406 אלף דולר אמריקאי. נתחים גדולים מהסחורה הם בשר משומר, נפט מזוקק, עץ מנוסר, משאבות אוויר, סיליקון, מקרנים וחלקי רכב. לעומתה, פקיסטן ייצאה לקירגיזסטן סחורה בשווי 3.48 מיליון דולר אמריקאי. נתחים גדולים מהסחורה הם תרופות, תה, רהיטים, מוצרי טקסטיל, מיץ פירות, אורז, פרי הדר, חלקי רכב, בגדי עור ומלח. מדיה וקבצים בנושא יחסי פקיסטן–קירגיזסטן בוויקישיתוף "Kyrgyzstan, Pakistan enjoy excellent relations, says envoy - Centreline". Centreline (באנגלית אמריקאית). 2017-06-03. נבדק ב-2018-07-27. www.imdesigner.ru, Дизайн сайта -. "Дипломатические представительства КР за рубежом". Кыргызстандын түштүгү боюнча кыргыз республикасынын тышкы иштер министирлигинин ыйгарым укуктуу өкүлчүлүгү (ברוסית). אורכב מ-המקור ב-2018-04-05. נבדק ב-2018-07-28. "Kyrgyzstan, Pakistan enjoy excellent relations, says envoy - DNA News Agency". DNA News Agency (באנגלית אמריקאית). 2017-05-09. נבדק ב-2018-07-28. Products that Kyrgyzstan exports to Pakistan (2016), The Observatory of Economic Complexity (באנגלית) (ארכיון) Products that Kyrgyzstan imports from Pakistan (2016), The Observatory of Economic Complexity (באנגלית) (ארכיון)
מומנט ההתמד של השטח

מומנט ההתמד (האינרציה) של השטח (ידוע גם כמומנט השטח מסדר שני או מומנט האינרציה מסדר שני, באנגלית: Second moment of area, Area moment of inertia) הוא תכונה של צורת השטח בדומה למומנט ראשון של שטח. מומנט התמד של שטח משמש לחישוב ההתנגדות לכפיפה ולחישוב תזוזות ושקיעות של חלקי מבנה או מכונה תחת עומס נתון. המונח מומנט ההתמד של השטח שונה מהמונח מומנט ההתמד המשמש בתאוצות זוויתיות וקשור למסה ולא לשטח. מומנטי ההתמד של שטחים ידועים נפוצים נתונים בטבלאות טכניות. העברת מומנט השטח מהציר הנייטרלי לציר אחר נתון המרוחק ממנו, ניתן על ידי כלל הצירים המקבילים (משפט שטיינר). I x = ∫ y 2 d A {\displaystyle I_{x}=\int y^{2}dA} I x {\displaystyle I_{x}} - מומנט ההתמד של השטח סביב ציר ה-x d A {\displaystyle dA} - יחידת שטח קטנה y {\displaystyle y} - המרחק האנכי של יחידת השטח מציר ה-x ערך מורחב – משפט שטיינר-הויגנס כלל הצירים המקבילים קובע כי I z = I C G + A d 2 , {\displaystyle I_{z}=I_{CG}+Ad^{2},} כאשר I z {\displaystyle I_{z}} – מומנט ההתמד של השטח ביחס לציר המרוחק I C G {\displaystyle I_{CG}} – מומנט ההתמד של השטח ביחס לציר הנייטרלי A {\displaystyle A} – השטח d {\displaystyle d} – המרחק האנכי בין הצירים מומנט ראשון של שטח מומנט כפיפה כפיפה Timoshenko S., Strength of Materials, 3rd edition, Krieger Publishing Company, 1976, ISBN 0882754203 Shames I.H., Cozzarelli F.A., Elastic and inelastic stress analysis, Prentice-Hall, 1991, ISBN 1560326867 מדיה וקבצים בנושא מומנט ההתמד של השטח בוויקישיתוף מומנט ההתמד של השטח, באתר MathWorld (באנגלית)
יחסי איי מרשל – פקיסטן

יחסי איי מרשל–פקיסטן הם היחסים הדיפלומטיים בין רפובליקת איי מרשל לבין הרפובליקה האסלאמית של פקיסטן. היחסים בין שתי המדינות היו שקטים למשך זמן רב, פקיסטן ביצעה חלק מניסוייה הגרעינים בשטחי אטולים רדיואקטיביים באיי מרשל אך הממשלה התעלמה. בשנת 2016 שמה לב איי מרשל כי הניסויים שפקיסטן ביצעה, יחד עם ניסויים נוספים שביצעו הממלכה המאוחדת והודו היו לא תקינים ועברו על החוק הבינלאומי. איי מרשל הגישה תלונה נגד השלושה בבית הדין הבינלאומי לצדק בהאג. איי מרשל ציינה עוד קודם, בשנת 2014, כי יש תשע מדינות ש"לא מילאו את התחייבויותיהן ביחס להפסקת מרוץ החימוש הגרעיני בהקדם ולפירוק הנשק הגרעיני." המדינות הן: רוסיה, ארצות הברית, הרפובליקה העממית של סין, הממלכה המאוחדת, צרפת, הודו, פקיסטן, קוריאה הצפונית וישראל. איי מרשל נזפה במדינות אלו וכך גם בית הדין, אך הוא זיכה את ממשלות פקיסטן, הודו והממלכה המאוחדת מכל אשמה. Marshall Islands sue Britain, India and Pakistan over nuclear weapons, הגרדיאן, מרץ 2016
יחסי פקיסטן–קזחסטן

יחסי פקיסטן–קזחסטן הם היחסים הדיפלומטיים שבין הרפובליקה האסלאמית של פקיסטן לבין רפובליקת קזחסטן. פקיסטן הכירה בקזחסטן ב-20 בדצמבר 1991. היחסים הדיפלומטיים הרשמיים בין המדינות כוננו ב-24 בפברואר 1992, במהלך ביקורו של נשיא קזחסטן בפקיסטן. בשנת 2015 הנשיא נורסולטן נזרבייב ציין כי "לעולם לא אשכח כי פקיסטן הייתה אחת מהמדינות הראשונות שתמכו בעצמאותנו". בשנת 2016, ייצאה קזחסטן לפקיסטן סחורה בשווי 4.55 מיליון דולר אמריקאי. נתחים גדולים מהסחורה הם שסתומים, טרקטורים, גרוטאות ברזל, דבש וחומצות מלח. לעומתה, פקיסטן ייצאה לקזחסטן סחורה בשווי 27.7 מיליון דולר אמריקאי. נתחים גדולים מהסחורה הם פרי הדר, תרופות, אורז, נעלי עור, תבלינים ותפוחי אדמה. מדיה וקבצים בנושא יחסי פקיסטן–קזחסטן בוויקישיתוף Diplomat, Ankit Panda, The. "Pakistan and Kazakhstan Look to Increase Cooperation". The Diplomat (באנגלית אמריקאית). נבדק ב-2018-07-28. Products that Kazakhstan exports to Pakistan (2016), The Observatory of Economic Complexity (באנגלית) (ארכיון) Products that Kazakhstan imports from Pakistan (2016), The Observatory of Economic Complexity (באנגלית) (ארכיון)
כדוריד באולימפיאדת אתונה (2004)

אולימפיאדת 2004 נערכה באתונה, אתונה. תחרויות הכדוריד נערכו בין ה-14 באוגוסט ל-19 באוגוסט. זו הייתה תחרות כדוריד התשיעית במשחקים האולימפיים. בתחרות השתתפו 328 ספורטאים (179 גברים ו-149 נשים) מנבחרות גברים ונשים. המשחקים המוקדמים נערכו ב-Faliro Sports Pavilion Arena. משחקי הפלייאוף נערכו בהיכל האולימפי אליניקו. נבחרת קרואטיה (קרואטיה) זכתה במדליית זהב בתחרות הגברים ונבחרת דנמרק (דנמרק) זכתה בתחרות הנשים. אנדריי לברוב מ רוסיה השתתף באולימפיאדה במפעם החמישית והוסיף ל-3 מדליות זהב מדליית אדד. בתחרות הגברים 7 נבחרות כולל הנבחרת המארחת העפילו בהתאם לתוצאות אלופת העולם בכדוריד 2003. יוון העפילה כנבחרת המארחת ובנוסף לכך העפילו נציגי היבשות (מצרים, קוריאה הדרומית ברזיל וסלובניה בהתאם). 12 נבחרות חולקו ל-2 בתים בהם נערכו משחקים בשיטת ליגה. 4 נבחרות מכל בית העפילו למשחקי הגמר בשיטת פלייאוף. בתחרות הנשים 5 נבחרות העפילו בהתאם לתוצאות אליפות העולם בכדוריד נשים 2003. גם הנבחרת המארחת העפילה ישירות. דרך מוקדמות העפילו נציגי היבשות (הרפובליקה העממית של סין, אנגולה, ברזיל ודנמרק בהתאם). הקבוצות חולקו ל-2 בתים. 4 נבחרות מכל בית העפילו למשחקי הגמר בשיטת פלייאוף. מדיה וקבצים בנושא כדוריד באולימפיאדת אתונה בוויקישיתוף כדוריד באולימפיאדת אתונה - גברים, באתר Sports-Reference (באנגלית) כדוריד באולימפיאדת אתונה - נשים, באתר Sports-Reference (באנגלית)
כדוריד באולימפיאדת בייג'ינג (2008)

אולימפיאדת 2008 נערכה בבייג'ינג, הרפובליקה העממית של סין. תחרויות הכדוריד נערכו בין ה-9 באוגוסט ל-24 באוגוסט. זו הייתה תחרות כדוריד העשירית במשחקים האולימפיים. בתחרות השתתפו 343 ספורטאים (172 גברים ו-171 נשים) מנבחרות גברים ונשים. המשחקים המוקדמים נערכו ב-Olympic Sports Center Gymnasium. משחקי הפלייאוף נערכו באצטדיון הלאומי המקורה בייג'ינג. נבחרת צרפת (צרפת) זכתה במדליית זהב בתחרות הגברים ונבחרת נורווגיה (דנמרק) זכתה בתחרות הנשים. בתחרות הגברים הרפובליקה העממית של סין העפילה ישירות כנבחרת המערכת. 8 נבחרות העפילו דרך המוקדמות. בנוסף לכך העפילו נציגי היבשות (דנמרק, ברזיל, קוריאה הדרומית ומצרים. 12 נבחרות חולקו ל-2 בתים בהם נערכו משחקים בשיטת ליגה. 4 נבחרות מכל בית העפילו למשחקי הגמר בשיטת פלייאוף. בתחרות הנשים הרפובליקה העממית של סין העפילה ישירות כנבחרת המערכת ורוסיה כאלופת העולם המכהנת. 6 נבחרות העפילו דרך המוקדמות. בנוסף לכך העפילו נציגי היבשות נורווגיה, ברזיל, קזחסטן ואנגולה. הקבוצות חולקו ל-2 בתים. 4 נבחרות מכל בית העפילו למשחקי הגמר בשיטת פלייאוף. מדיה וקבצים בנושא כדוריד באולימפיאדת בייג'ינג בוויקישיתוף אתר האינטרנט הרשמי של כדוריד באולימפיאדת בייג'ינג כדוריד באולימפיאדת בייג'ינג - גברים, באתר Sports-Reference (באנגלית) כדוריד באולימפיאדת בייג'ינג - נשים, באתר Sports-Reference (באנגלית)
גרייט פולס

האם התכוונתם ל... גרייט פולס (וירג'יניה) גרייט פולס (מונטנה) גרייט פולס (קרוליינה הדרומית)
Coadou et Fleury

Coadou et Fleury היא מכונית קופה קלה המוגדרת סייקלקאר מתוצרת יצרנית הרכבים הקלים (Ruby (car (אנ') הצרפתית אשר יוצרה בשנת 1921. 2 מושבים מנוע בנזין כניסה ויציאה לרכב: הזזת החלק הקדמי של הפח, החלון הקדמי וחלונות הצד (דו צדדי) כולל החלק הקדמי של הגג בכיוון קדימה צמיגים: 650x65 לאפיט (מכונית) (יוצרה בצרפת בין השנים 1928-1923) מדיה וקבצים בנושא Coadou et Fleury בוויקישיתוף מנועי היצרן "Ruby (car)" מסוג "Cyclecar" (אנ') (i49.servimg.com/u/f49/12/09/61/37/moteur34) דגם "Coadou et Fleury" i69.servimg.com/u/f69/12/09/61/37/coadou10 Harald H. Linz, Halwart Schrader: Die Internationale Automobil-Enzyklopädie. United Soft Media Verlag, München 2008, ISBN 978-3-8032-9876-8. G. N. Georgano: The New Encyclopedia of Motorcars, 1885 to the Present. Dutton Verlag, New York 1982, ISBN 0-525-93254-2. (englisch) דגם "Coadou et Fleury" George Nick Georgano: Autos. Encyclopédie complète. 1885 à nos jours. Courtille, Paris 1975. (französisch) דגם "Coadou et Fleury" (ראו תמונה allcarindex.com/main-index/car-make-details/France-Coadou-Fleury
ברמפטון

ברמפטון (באנגלית: Brampton) היא עיר בפרובינציה של אונטריו בקנדה. העיר שוכנת בדרום אונטריו, באזור המטרופוליני של טורונטו. במפקד האוכלוסין של שנת 2016 העיר מנתה 593,638 תושבים. ברמפטון היא העיר התשיעית בגודל אוכלוסייתה בקנדה, היא במקום ה-77 בגודל אוכלוסייתה בצפון אמריקה. הכפר ברמפטון זכה לראשונה למעמד של רשות מקומית בשנת 1853, אז היו בו 50 תושבים. שמו של היישוב הושאל משם עיירת השוק ברמפטון, בקאמבריה, אנגליה. בשנת 1873, כאשר ישבו בה 2,000 תושבים, ברמפטון קיבלה מעמד של עיר. בעבר העיר הייתה ידועה בכינוי "עיר הפרחים של קנדה", זאת בזכות ענף גידולי חממה ששגשג בתחום העיר. במאה ה-21 המגזרים הכלכליים העיקריים בעיר הם תעשייה מתקדמת, ניהול קמעונאות ולוגיסטיקה, טכנולוגיות מידע ותקשורת, מזון ומשקאות, מדעי החיים ושירותים עסקיים. הגירה המונית לעיר הגדילה את אוכלוסיית ברמפטון מ-10,000 תושבים בשנות ה-50 של המאה ה-20 למעל 600,000 בשנת 2018. שטחה הכולל של ברמפטון הוא 265 קמ"ר. במזרח גובלת ברמפטון בכביש מהיר מספר 50, ממערב בשדרות וינסטון צ'רצ'יל, דרך מייפילד מהווה את גבול העיר מצפון (להוציא שכונה קטנה בשם Snelgrove הנמצאת מצפון לדרך מייפילד אך שייכת לברומפטון), רצועת עמודי מתח גבוה מהווה את גבול העיר מדרום, מלבד שדרת פינץ' המהווה את הגבול בין ברמפטון למיסיסוגה. בברמפטון אקלים יבשתי (מסוג Dfb בשיטת קפן) האופייני לחלק ניכר מאזור המטרופולין של טורונטו. באופן יחסי, בברמפטון חיים יותר סיקים, ג'יינים והינדים מאשר בכל עיר קנדית אחרת.  50.5% מאוכלוסיית לאחד מזרמי הנצרות: 26% מהם קתולים ורוב האחרים בזרמים הפרוטסטנטים השונים. סיקים מהווים 18.8% מאוכלוסיית העיר, הינדים 12.1%, מוסלמים 7.1%. כמעט 10% מכלל האוכלוסייה, אינה מזדהה עם דת כלשהי. ארצות הברית מיאמי ביץ', פלורידה, ארצות הברית ארצות הברית פלאנו, טקסס, ארצות הברית מדיה וקבצים בנושא ברמפטון בוויקישיתוף אתר האינטרנט הרשמי של ברמפטון (באנגלית) ברמפטון, באתר אנציקלופדיה בריטניקה (באנגלית) "Economic Development Committee" (PDF). City of Brampton. 2 במרץ 2016. נבדק ב-28 בנובמבר 2016. {{cite web}}: (עזרה)
נקודת כמישה

נקודת כמישה (באנגלית: Wilting point) היא סף מינימלי, שמתחתיו הצמח כמש ומאבד מלחץ הטורגור ונובל, לעיתים עד לנקודה שאין ממנה חזרה גם אם יועבר הצמח לסביבה רוויה למשך 12 שעות. מתחת לנקודה זו, כמות המים המוחזקת בקרקע אינה זמינה לצמחים משום שמים אלה צמודים לחלקיקי הקרקע. במונחים פיזיקליים, נקודת הכמישה (מסומנת כ- θwp) היא תכולת המים בקרקע בנקודה בה הלחץ שווה לזה שהצמח יכול להפעיל כדי לשאוב מים מהנקבובים. לכל צמח תהיה נקודת כמישה שונה, אבל את הממוצע או הסטנדרט מגדירים כ-15 בר. במעבדה, בעזרת עקום תאחיזה על ידי אחוז הלחות תחת לחץ של 1.5k Pa. פועל יוצא מכך הוא, שהמים הזמינים לצמח הם ההפרש בין כמות המים בקרקע לבין כמות המים בקרקע  בנקודת הכמישה. עובדה זו מקנה חשיבות רבה למושג נקודת הכמישה בתחומי החקלאות. חישוב המים הזמינים לצמח בקרקע חשוב עבור השקיה מדויקת יותר ולא בזבזנית. בעזרת נתוני כמות מים זמינים בקרקע, וכן קצב שאיבת המים על ידי הצמחים, ניתן לקבוע את תדירות השקיה הנדרשת על מנת שלא להגיע לנקודת הכמישה, שכן מצב זה יפגע ביבולים, אך גם לא להשקות ביתר. בנוסף, מידע זה יכול להיות שימושי גם במידול של גידול היבול וחיזוי התוצרת. בעוד שמושג נקודת הכמישה רלוונטי מאוד עבור צמחים הגדלים בעציצים במעבדה, ישנם מחקרים המראים כי אינו משקף את אשר נמצא בשדה, שכן הוא אינו מתחשב בכך שבתנאי יובש מיצוי המים מפרופיל קרקע אינו אחיד. גידולים הגדלים בתנאי יובש כאלה משאירים את שכבות פני השטח יבשות יותר מאלו הנמצאות בקרבת קרקעית השורש, כנראה משום שצפיפות השורשים גדולה יותר סמוך לפני הקרקע. גורמים נוספים כמו ריכוז מלחים גבוהה בקרקע תורמת גם היא לחוסר האחידות ביניקת המים. ב-1912 הציגו Lyman Briggs ו Homer LeRoy Shantz לראשונה את המושג מקדם הכמישה (wilting coefficient) המוגדר כאחוז המים בקרקע כאשר הצמחים הגדלים באדמה נובלים לראשונה למצב שממנו לא יוכלו לחזור למצבם הרגיל בעזרת אוויר לח בסביבתם, אלא רק בעזרת תוספת מים לקרקע. מאוחר יותר Frank Veihmeyer  ו  Arthur Hendrickson מאוניברסיטת דייביס בקליפורניה מצאו כי מקדם הכמישה הוא קבוע (מאפיין) של הקרקע ואינו מושפע מתנאים סביבתיים. לבסוף היה זה  Lorenzo A. Richards שהציע כי הוא נלקח כתכולת המים בקרקע כאשר היא נמצאת תחת לחץ יניקה של 15 בר. בצורת A. B. Makar, K. E. McMartin, M. Palese, T. R. Tephly, Formate assay in body fluids: application in methanol poisoning, Biochemical Medicine 13, 1975-6, עמ' 117–126 K. S. Bose, R. H. Sarma, Delineation of the intimate details of the backbone conformation of pyridine nucleotide coenzymes in aqueous solution, Biochemical and Biophysical Research Communications 66, 1975-10-27, עמ' 1173–1179 J.L Dardanelli, J.T Ritchie, M Calmon, J.M Andriani, An empirical model for root water uptake, Field Crops Research 87, 2004-04, עמ' 59–71 doi: 10.1016/j.fcr.2003.09.008 Rubens Alves de Oliveira, Márcio Mota Ramos, Leonardo Angelo de Aquino, Sugarcane, Elsevier, 2015, עמ' 161–183 Taiz, L. and E. Zeiger, Plant physiology., Oxford University Press, 2015 F. J. Veihmeyer, A. H. Hendrickson, SOIL MOISTURE AT PERMANENT WILTING OF PLANTS, PLANT PHYSIOLOGY 3, 1928-07-01, עמ' 355–357 doi: 10.1104/pp.3.3.355
נורד סטרים

נורד סטרים (ברוסית: Северный поток) הוא מיזם של צינורות גז טבעי בין רוסיה לגרמניה העובר לאורך קרקעית הים הבלטי. המיזם כולל זוג צינורות היוצא מהעיר ויבורג שברוסיה ומגיע אל לובמין שליד גרייפסוואלד שבגרמניה. ב-8 בנובמבר 2011 החלה אספקת הגז בצינור הראשון של זוג זה, וב-8 באוקטובר 2012 החלה אספקה של הגז בשני הצינורות של זוג זה. זהו צינור בעל נתיב היצוא הארוך ביותר בעולם – 1,224 ק"מ. הבעלים והמפעיל היא חברת Nord Stream AG, שבעלת המניות העיקרית שלה היא חברת הגז הממשלתית הרוסית גזפרום. בפרויקט השתתפו רוסיה, גרמניה, הולנד וצרפת; מדינות המעבר של הגז הרוסי והמדינות הבלטיות התנגדו ליישומו של המיזם. מטרת הפרויקט להגדיל את אספקת הגז לשוק האירופי ולצמצם את התלות במדינות המעבר. במרץ 2006 מונה גרהרד שרדר ליו"ר נורד סטרים. בשנת 2021 הושלמה הנחתו של זוג צינורות נוסף במסלול דומה, נורד סטרים 2. ערך מורחב – דליפות הגז בנורד סטרים 2022 לאחר פלישת רוסיה לאוקראינה בפברואר 2022, הטיל האיחוד האירופי סנקציות על רוסיה, במסגרתן הופחתה משמעותית רכישת הגז מרוסיה למערב אירופה. בשל כך, פעילות הצינור הופסקה מספר חודשים לאחר תחילת המלחמה. ב-26 בספטמבר 2022 אירעה סדרת פיצוצים ודליפות גז בצינורות נורד סטרים ונורד סטרים 2. הדליפות התרחשו בזמן חניכת פרויקט הצינור הבלטי (אנ') להובלת גז טבעי מהים הצפוני דרך דנמרק לפולין. על פי הערכות, דליפות הגז נגרמו מחבלה מכוונת; עם זאת, זהות הגורמים והמניעים מאחורי המתקפה נתונים במחלוקת. מדיה וקבצים בנושא נורד סטרים בוויקישיתוף נורד סטרים באתר גזפרום Ringstrom, Anna; Jacobsen, Stine (2022-09-27). "Gas leaks in Russian pipelines to Europe stoke sabotage fears". Reuters (באנגלית). נבדק ב-2022-09-27. ערך זה הוא קצרמר בנושא כלכלה ובנושא נפט וגז. אתם מוזמנים לתרום לוויקיפדיה ולהרחיב אותו.
הבחירות הכלליות בבריטניה 1959

הבחירות הכלליות בבריטניה ב-1959 נערכו ב-8 באוקטובר, כארבע שנים לאחר הבחירות הקודמות (1955). סך הכל השתתפו בבחירות 27,862,652 אזרחים, 78.7% מבעלי זכות הבחירה. בבחירות אלו זכתה המפלגה השמרנית בניצחון שלישי ברציפות, והמפלגה אף הגדילה את כוחה בבית הנבחרים. אחרי הבחירות מונה הרולד מקמילן לתפקיד ראש ממשלת בריטניה. בחירות אלו היו הפעם היחידה מאז מלחמת העולם השנייה שבה מפלגת השלטון הצליחה להגדיל את כוחה בבית הנבחרים שלוש פעמים ברציפות. בחירות אלו היו גם הפעם הראשונה בה המפלגה השמרנית לא זכתה ברוב המושבים בסקוטלנד- תרחיש שהמשיך לקרות בכל מערכות הבחירות עד היום (נכון ל-2018). היו אלו גם הבחירות הראשונות בהן לקחה חלק מרגרט תאצ'ר ושבזכותן נכנסה לבית הנבחרים, צעד משמעותי שעשתה בדרכה לכהן כראש ממשלה כעשרים שנה מאוחר יותר. מדיה וקבצים בנושא הבחירות הכלליות בבריטניה 1959 בוויקישיתוף ערך זה הוא קצרמר בנושא בחירות ובנושא הממלכה המאוחדת. אתם מוזמנים לתרום לוויקיפדיה ולהרחיב אותו.